Viborger Samler, 1846-06-04
Efter de fremkomne Oplysninger, fandt Amtsraadet, overeensstemmende med Politiemesterens Jndstilling, det billigt, at den beskikkede Jordemoder Anne Kirstine Frentzi Harre erholder den reglementerede fulde Lønning, og at den afgaaede Jordemoder, Maren Christensdatter, som Pension erholder et lige Beløb som det, hun nu oppebærer som Pengeløn. Nr. 20 D. - 1845. Amtsraadet bestemte i Anledning af det Kongelige danske Cancellies Skrivelse af 27de Januar 1846 at meddele bemeldte Collegium, at da Raadet formener, at Viborg, Amt har Ret til for endeel at afbenytte Randers Hospital til dets Afsindige, og de dermed forbundne Udgifter, ere langt ringere end de, der vilde medgaae til specielle Indretninger for Amtets Afsindige, saa formener man det hensigtsmæssigt, at stille denne Sag i Beroe, indtil Hovedsagen har været behandlet for Stænderne og er bleven endelig afgjort, saameget mere, som man ingen tilstrækkelige Resoureer har til slige Indretninger. Mødet udsattes til næste Dag. 1846 den 16de Mai continueredes Amtsraadsmødet; de samme Medlemmer vare tilstæde. Følgende Sager bleve foretagne. Nr. 23 D. - 1845. Formanden blev opfordret til at indgaae med en Forespørgsel til det Kongelige Rentekammer, om Samme maatte ville samtykke i, at en Landpost Indretning i Amtet bliver etableret til Afløsning af Huusmændenes BudgangsPligt, og at endeel af Udgiften dertil maatte udredes af Repartitionsfondet, af hvilket Fond nu Gaardmændene erholde Godtgjørelse for de ridende Bud, de afgive i offentlig Tjeneste, hvorimod Huusmændenes Gangbud ikke vederlægges. Dette Forslag maatte Raadet iøvrigt betinge af, at det nærmere viser sig, at Arrangementet lader sig træffe uden en altfor betydelig Byrde for Fonden, men da Opgiørelsen heraf vil kræve vidtløftige indhentende Oplysninger, hvorved Arbeidet vilde være spildt, saafremt det Kongelige Rentekammer ubetinget skulde nægte sit Samtykke til Bidrag af Repartitionsfonden, saa fandt man hiin foreløbige Forespørgsel nødvendig. Nr. 39 D. - 1845. Fremlagt blev Udskrift af Lihme Sogneforstanderskabs Kiendelse af 19de Marts 1846, hvorved Møller og Sogneforstander Jens Laursen af Vadum er excluderet af Forstanderskabet fordi han har gjort sig skyldig i ulovlig Brændeviinsbrænden og ulovligt Næringsbrug i 1843, efterat den Kongelige Opfordring af 23de Februar 1843 til Brændeviins-Redskabers Aflevering var udgaaet. Skjøndt Amtsraadet aldeles maa billige Forstanderskabets Anskuelse om det særdeles Urigtige i, at Nogen af sammes Medlemmer efterat hiin Opfordring var udgaaet har gjort sig skyldig i ulovlig Brændeviinsbrænden, og uagtet Amtsraadet som Følge heraf vilde være tilbøieligt til at give Forstanderskabets Kiendelse Medhold, saa finder man dog, at den under 14de Mai 1845 udkomne Forordning mod ulovlig Brændeviinsbrænden, som blandt Andet indeholder Straf af Exclusion af Forstanderskabet for enhver Forstander, der findes i hiin Brøde, ved Bestemmelserne i § 22 saa bestemt har udtalt, at den ikke kan gives tilbagevirkende Kraft, at man nu ikke kan anvende Exclusion som en Følge af en i Aaret 1843 begaaet Lovovertrædelse. Nr. 62 D. - 1845. I Anledning af en indkommen Forespørgsel fra Forstanderskabet for Skive Landsogn og Resen Sogn, bestemte man at tilmelde samme, at Sognefogderne efter Fregn. af 11te Novbr. 1791 § 5, formenes at være fritagen for Kjørsler og andet Arbeide til Kirkers Jstandsættelse, hvorimod de bør præstere Kjørsler til Skolers Opbyggelse og Vedligeholdelse, derunder dog ikke Gymnastikplads indbefattet, efter det Kongelige danske Cancellies Skrivelser af 20de August 1814 og 14de Septbr. 1830. Nr. 11 D. - 1846. Efterat Amtsraadet har indhentet Erklæring fra Forstanderskabet for Kobberup Pastorat i Anledning af en over samme indkommen Klage over Mangel paa Oeconomie og Omhue i Bestyrelsen af Communens Anliggender, bestemte man at tilkjendegive Forstanderskabet og Klagerne, at det er saa langtfra, at Amtsraadet misbilliger Forstanderskabets paaklagede Fremfærd, at man meget mere finder, at det har været berettiget til de paaklagede Foranstaltninger, og i det Hele fortjener Beboernes Paaskjønnelse af den Nidkjærhed, hvormed det udfører sin Function. Nr. 13 D. - 1846. Fremlagt blev det Kongelige danske Cancellies Skrivelse af 26de Marts 1846, i hvis Følge Eieren af Sødal, Proprietair Bierregaard, hvis Eiendom ved Udparcellering er nedbragt under 32 Tønder Hartkorn, ikke kan vedblive at fungere som Sogneforstander, da han er indtraadt uden Valg. Nr. 14. D. - 1846. Efter derom gjort Jndstilling fra vedkommende Politiemester, blev det bestemt ved Auction at bortsælge en i Hjarbek henliggende, for Repartitionsfondets Regning i sin Tid anskaffet, Mudderpram til Indtægt for Fondet. Nr. 21 D. - 1846. Den af Forstander Jens Madsen af Skovhuusgaardi Vinderslev Sogn ansøgte og af Forstanderskabet anbefalede Tilladelse til at udtræde af samme, paa Grund af Alderdom, blev samtykket. Nr. 24 D. - 1846. Paa Hinge og Vinderslev Forstanderskabs Forespørgsel, om hvorvidt Raadet finder det nødvendigt, at det sagsøger Proprietair Bay til Vinderslevgaard for hans Udtryk i Skrivelse af 12te April d. A. til Forstanderskabet, bestemte Raadet at svare, at man ikke finder det Omspurgte fornødent. Nr. 27 D. - 1846.